በሃገራችን ጉዳይ ላይ ከፍተኛ ተሳትፎ የነበራቸውን ፣ አሁን በስደት ኦስሎ ነዋሪ የሆኑትን ሁለት አንጋፋ ሰዎች ፣ ስላየሁት ነገርና ኖርዌይ ውስጥ ምን እየተሠራ እንደሆነ የሚያውቁት ነገር እንዳለ ጠየቅኋቸው ፡፡ እነኝህ ሁለት ሰዎች ምንም የሰሙት ነገር እንደሌለና የነገርኳቸውም ነገር ግርታ እንደፈጠረባቸው ይመልሱልኛል ፡፡ ሁኔታውን በአንክሮስንከታተል፣ የተረዳነው ነገር ቢኖር ፣ ኦስሎ በሚኖሩት አቶ ለንጮ ለታ አስተባባሪነት ፣ በኖርዌይ መንግሥት የበጀት እገዛ አንድ የተቃዋሚዎች ስብስብ ስብሰባ እንደተካሄደ ወሬው ይሰማል ፡፡ በዚህ ስብሥብ ውስጥ ፣ ከአገር ቤት ጭምር እነ አቶ ገብሩ አስራትን ፣ እነ የማነ ጃማይካን የመሳሰሉ ሰዎች ሁሉ የተካተቱበት እንደነበር ይረጋገጣል ፡፡ የዚያ ስብሰባ ዓላማና ምንነት እስከአሁን ድረስ ለኢትዮጵያ ህዝብ በግልጽ የተነገረ አይመስለኝም ፡፡ ኧንዲያውም ስብሰባው ሲቋጠር ቀጣይ የሆነ ስብሰባ እንደሚዘጋጅም ጭምር ነበር ፡፡ አቶ ያሬድ በዚህ ስብሰባ ላይ ማንን ወክለው እንደተገኙ ባይታወቅም፣ በኢትዮጵያ ጉዳይ ላይ ግን ጊዜ በሚያመጣው የፖለቲካ እንቅስቃሴ ውስጥ ቢያንስ ከጀርባ እንዳሉ የሚያሳይ ነው የኦስሎው ተሳትፎዎ ! ፡፡ ይህ ደግሞ የሚያሳየው ! የአቶ መለስን ህመም ወይም ሞት ተከትሎ ፣ ዜናው ለርሶ የተደበቀ አይመስለኝም ፡፡
